ปัจจัยที่มีต่อการตัดสินใจใช้บริการแอปพลิเคชัน Dime ของผู้ลงทุนในประเทศไทย

**บทที่ 1**

**บทนำ**

**1.1 ความสำคัญและที่มาของปัญหา**

ในช่วงไม่กี่ปีที่ผ่านมา เศรษฐกิจไทยได้ประสบปัญหาหลายด้าน เนื่องจากเกิดการชะลอตัวของการเติบโตทางเศรษฐกิจ อัตราเงินเฟ้อที่เพิ่มขึ้น ตลอดจนผลกระทบจากสถานการณ์โลก เช่น การแพร่ระบาดของโควิด-19 และความไม่แน่นอนทางการเมือง ส่งผลให้ประชาชนเกิดความไม่มั่นใจในเศรษฐกิจและหันไปมองหาทางเลือกอื่นในการสร้างรายได้เพิ่มเติม การลงทุนในหุ้น กองทุนรวมและทองคำ ซึ่งเป็นหนึ่งในทางเลือกที่ผู้คนจำนวนมากหันมาให้ความสนใจ เนื่องจากถือว่าเป็นช่องทางที่ให้ผลตอบแทนดีกว่าการเก็บเงินในธนาคารที่มีอัตราดอกเบี้ยต่ำ

การที่ผู้คนหันมาลงทุนในหุ้นและกองทุนรวมมากขึ้นสะท้อนถึงความต้องการที่จะหาวิธีเพิ่มมูลค่าของเงินออมในช่วงเศรษฐกิจไม่แน่นอน หุ้นและกองทุนรวมถือเป็นทางเลือกที่ให้โอกาสสร้างผลตอบแทนที่สูงกว่า แต่ก็มีความเสี่ยงสูงตามไปด้วย การที่ผู้คนมีความเข้าใจในเรื่องการลงทุนเพิ่มมากขึ้นและต้องการกระจายความเสี่ยงจากการพึ่งพาแหล่งรายได้แบบดั้งเดิม เช่น การทำงานประจำ ถือว่าเป็นผลกระทบสำคัญของเศรษฐกิจที่ไม่เสถียร

(วิเคราะห์เศรษฐกิจ /จำนวนคนลงทุนในช่วงปีนี้/ เหตุที่ต้องลงทุนให้แต่ละอย่าง)

นอกจากนี้ การลงทุนยังมีบทบาทสำคัญในระดับมหภาค เช่น การกระตุ้นตลาดทุน ซึ่งช่วยให้ธุรกิจต่างๆ มีแหล่งเงินทุนในการขยายกิจการและสร้างงาน ขณะที่ในระดับปัจเจกบุคคล การลงทุนยังช่วยให้ผู้คนสามารถจัดการความเสี่ยงทางการเงินของตนเองได้ดีขึ้น

**1.2 วัตถุประสงค์ของการศึกษา**

เพื่อศึกษาปัจจัยที่มีต่อการตัดสินใจใช้บริการแอปพลิเคชัน Dime ของผู้ลงทุนในประเทศไทยในประเด็นต่าง ๆ ดังต่อไปนี้

1.2.1 เพื่อศึกษาปัจจัยด้านประชากรศาสตร์ที่มีอิทธิพลกับปัจจัยที่มีต่อการตัดสินใจใช้บริการแอปพลิเคชัน Dime ของผู้ลงทุนในประเทศไทย

1.2.2 เพื่อศึกษาปัจจัยการยอมรับเทคโนโลยีที่มีอิทธิพลกับปัจจัยที่มีต่อการตัดสินใจใช้บริการแอปพลิเคชัน Dime ของผู้ลงทุนในประเทศไทย

1.2.3 เพื่อศึกษาปัจจัยการรับรู้ความเสี่ยงที่มีอิทธิพลกับปัจจัยที่มีต่อการตัดสินใจใช้บริการแอปพลิเคชัน Dime ของผู้ลงทุนในประเทศไทย

**1.3 ขอบเขตของการศึกษา**

1.3.1 ขอบเขตด้านประชากรและกลุ่มตัวอย่าง

ปัจจัยประชากรศาสตร์ที่ใช้ในงานวิจัยครั้งนี้ คือ ผู้ลงทุนในประเทศไทย ประกอบด้วย เพศ อายุ ระดับการศึกษาสูงสุด รายได้ต่อเดือน เป็นต้น ที่เคยใช้บริการแอปพลิเคชัน Dime ซึ่งไม่ทราบจำนวนที่แน่นอน

กลุ่มตัวอย่าง ผู้ลงทุนในประเทศไทยที่เคยใช้บริการแอปพลิเคชัน Dime โดยใช้วิธีสุ่มตัวอย่างแบบหลายขั้นตอน (Multi-stage Sampling) ในการแจกแบบสอบถาม เพื่อรวบรวมข้อมูลโดยใช้แบบสอบถามออฟไลน์ที่ได้จัดเตรียมไว้ เนื่องจากไม่ทราบจำนวนประชากรที่แน่นอนจึงใช้วิธีคำนวณโดยใช้สูตรของคอแครน (Chochran, 1977) และกำหนดความเชื่อมั่นที่ 95% และระดับความคลาดเคลื่อนที่ 5% ซึ่งงานวิจัยนี้จะใช้กลุ่มตัวอย่างจำนวน 400 ตัวอย่างและวิเคราะห์ข้อมูลทางด้านสถิต

1.3.2 ขอบเขตด้านเนื้อหา

การวิจัยครั้งนี้เป็นการวิจัยเชิงปริมาณ (Quantitative Research) โดยศึกษาเกี่ยวกับปัจจัยที่มีต่อการตัดสินใจใช้บริการแอปพลิเคชัน Dime ของผู้ลงทุนในประเทศไทย โดยตัวแปรที่มีผลต่อการตัดสินใจใช้บริการแอปพลิเคชัน Dime ของผู้ลงทุนในประเทศไทย แบ่งเป็นตัวแปรต่าง ๆ ได้แก่

1.3.2.1 ตัวแปรอิสระ ประกอบด้วย 1) ปัจจัยด้านประชากรศาสตร์ของผู้ตอบแบบสอบถาม ได้แก่ เพศ อายุ ระดับการศึกษาสูงสุด รายได้เฉลี่ยต่อเดือน 2) ปัจจัยการยอมรับเทคโนโลยี ได้แก่ การรับรู้ถึงประโยชน์ของแอปพลิเคชันและการใช้งานของแอปพลิเคชัน 3) ปัจจัยการรับรู้ความเสี่ยง ได้แก่ 1) ปัจจัยด้านความเสี่ยงด้านการเงิน 2) ปัจจัยด้านความเสี่ยงด้านผลิตภัณฑ์ 3) ปัจจัยด้านความเสี่ยงด้านความปลอดภัยของข้อมูลส่วนตัว

1.3.2.2 ตัวแปรตาม ประกอบด้วย การตัดสินใจใช้บริการแอปพลิเคชัน Dime ของผู้ลงทุนในประเทศไทย

1.3.3 ขอบเขตพื้นที่

พื้นที่ดำเนินการวิจัยครั้งนี้ คือ 4 ภูมิภาคในประเทศไทย คือ ภาคเหนือ ภาคตะวันออกเฉียงเหนือ ภาคกลาง และภาคใต้ โดยอ้างอิงการแบ่งภูมิภาคตามสำนักงานเศรษฐกิจการเกษตร (เช็คพื้นที่ใหม่ที่ <https://digi.data.go.th/showcase/thailand-region/> ) คือ

ภาคเหนือ ประกอบด้วย 17 จังหวัด ได้แก่ เชียงใหม่ เชียงราย น่าน พะเยา แม่ฮ่องสอน แพร่ ลำปาง ลำพูน ตาก อุตรดิตถ์ พิษณุโลก สุโขทัย เพชรบูรณ์ พิจิตร กำแพงเพชร นครสวรรค์ และ อุทัยธานี

ภาคตะวันออกเฉียงเหนือ ประกอบด้วย 19 จังหวัด ได้แก่ หนองคาย นครพนม สกลนคร อุดรธานี หนองบัวลำภู เลย มุกดาหาร กาฬสินธุ์ ขอนแก่น อำนาจเจริญ ยโสธร ร้อยเอ็ด มหาสารคาม ชัยภูมิ นครราชสีมา บุรีรัมย์ สุรินทร์ ศรีสะเกษ อุบลราชธานี และบึงกาฬ

ภาคกลางและพื้นที่กรุงเทพมหานคร ประกอบด้วย 26 จังหวัด ได้แก่ สุพรรณบุรี ลพบุรี ชัยนาท สิงห์บุรี อ่างทอง สระบุรี พระนครศรีอยุธยา ปทุมธานี นนทบุรี สมุทรปราการ สมุทรสาคร สมุทรสงคราม กรุงเทพมหานคร ปราจีนบุรี นครนายก ฉะเชิงเทรา สระแก้ว ชลบุรี ระยอง จันทบุรี ตราด กาญจนบุรี นครปฐม ราชบุรี เพชรบุรี และประจวบคีรีขันธ์

ภาคใต้ ประกอบด้วย 14 จังหวัด ได้แก่ ชุมพร ระนอง สุราษฎร์ธานี นครศรีธรรมราช กระบี่ พังงา ภูเก็ต พัทลุง ตรัง ปัตตานี สงขลา สตูล นราธิวาส และยะลา

1.3.4 ขอบเขตระยะเวลา

ระยะเวลาที่ใช้ในการวิจัย ตั้งแต่วันที่ เดือนกรกฎาคม 2567 ถึงเดือนมีนาคม 2568

**1.4 สมมติฐานของการศึกษา**

1.4.1 ปัจจัยด้านประชากรศาสตร์มีอิทธิพลกับปัจจัยที่มีต่อการตัดสินใจใช้บริการแอปพลิเคชัน Dime โดยมีสมมติฐานย่อยดังต่อไปนี้

1.4.1.1 เพศของผู้ลงทุนในประเทศไทยมีอิทธิพลกับการตัดสินใจใช้บริการแอปพลิเคชัน Dime

1.4.1.2 อายุของผู้ลงทุนในประเทศไทยมีอิทธิพลกับการตัดสินใจใช้บริการแอปพลิเคชัน Dime

1.4.1.3 ระดับการศึกษาสูงสุดของผู้ลงทุนในประเทศไทยมีอิทธิพลกับการตัดสินใจใช้บริการแอปพลิเคชัน Dime

1.4.1.4 รายได้เฉลี่ยต่อเดือนของผู้ลงทุนในประเทศไทยมีอิทธิพลกับการตัดสินใจใช้บริการแอปพลิเคชัน Dime

1.4.2 ปัจจัยการยอมรับเทคโนโลยีมีอิทธิพลกับการตัดสินใจใช้บริการแอปพลิเคชัน Dime

1.4.2.1 ปัจจัยด้านการรับรู้ถึงประโยชน์ของแอปพลิเคชันมีอิทธิพลกับการตัดสินใจใช้บริการแอปพลิเคชัน Dime

1.4.2.2 ปัจจัยด้านการใช้งานของแอปพลิเคชันมีอิทธิพลกับการตัดสินใจใช้บริการแอปพลิเคชัน Dime

1.4.3 ปัจจัยการรับรู้ความเสี่ยงมีอิทธิพลกับการตัดสินใจใช้บริการแอปพลิเคชัน Dime

1.4.3.1 ปัจจัยด้านความเสี่ยงด้านการเงินกับการตัดสินใจใช้บริการแอปพลิเคชัน Dime

1.4.3.2 ปัจจัยด้านความเสี่ยงด้านผลิตภัณฑ์กับการตัดสินใจใช้บริการแอปพลิเคชัน Dime

1.4.3.3 ปัจจัยด้านความเสี่ยงด้านความปลอดภัยของข้อมูลส่วนตัวมีอิทธิพลกับการตัดสินใจใช้บริการแอปพลิเคชัน Dime

**1.5 กรอบแนวคิดของการศึกษา**

การวิจัยเรื่องการตัดสินใจใช้บริการแอปพลิเคชัน Dime ของผู้ลงทุนในประเทศไทย ผู้วิจัยต้องการศึกษาปัจจัยด้านประชากรศาสตร์ของผู้ตอบแบบสอบถาม ได้แก่ เพศ อายุ ระดับการศึกษาสูงสุด และรายได้เฉลี่ยต่อเดือน ปัจจัยการยอมรับเทคโนโลยี ได้แก่ การรับรู้ถึงประโยชน์ของแอปพลิเคชันและการใช้งานของแอปพลิเคชัน และปัจจัยการรับรู้ความเสี่ยง ได้แก่ ปัจจัยด้านความเสี่ยงด้านการเงิน ปัจจัยด้านความเสี่ยงด้านผลิตภัณฑ์ และปัจจัยด้านความเสี่ยงด้านความปลอดภัยของข้อมูลส่วนตัว มีอิทธิพลต่อการตัดสินใจใช้บริการแอปพลิเคชัน Dime ของผู้ลงทุนในประเทศไทย

|  |  |
| --- | --- |
| **ตัวแปรอิสระ** | **ตัวแปรตาม** |
| |  | | --- | | **ปัจจัยทางประชากรศาสตร์**   * เพศ * อายุ * ระดับการศึกษาสูงสุด * รายได้เฉลี่ยต่อเดือน | | |  | | --- | | การตัดสินใจใช้บริการแอปพลิเคชัน Dime  ของผู้ลงทุนในประเทศไทย | |
| |  | | --- | | **ปัจจัยการยอมรับเทคโนโลยี**   * การรับรู้ถึงประโยชน์ของแอปพลิเคชัน * การใช้งานของแอปพลิเคชัน | |
| |  | | --- | | **ปัจจัยการรับรู้ความเสี่ยง**   * ปัจจัยด้านความเสี่ยงด้านการเงิน * ปัจจัยด้านความเสี่ยงด้านผลิตภัณฑ์ * ปัจจัยด้านความเสี่ยงด้านความปลอดภัยของข้อมูลส่วนตัว | |

รูปที่ 1 กรอบแนวคิดของการศึกษา

**1.6 นิยามศัพท์**

ในการวิจัยครั้งนี้ คณะผู้วิจัยได้นิยายศัพท์ที่เกี่ยวข้องกับงานวิจัย เรื่อง การตัดสินใจใช้บริการแอปพลิเคชัน Dime ของผู้ลงทุนในประเทศไทย ดังนี้

1.6.1 แอปพลิเคชัน Dime คือ แอปพลิเคชันที่พัฒนาโดย KKP Dime เป็นบริษัทในเครือเกียรตินาคินภัทรที่จัดทำเพื่อการลงทุน โดยมีการช่วยเหลือในด้านลงทุน เช่น บทวิเคราะห์ข่าวการลงทุนและแนวโน้มเศรษฐกิจ

1.6.2 ผู้ลงทุน คือ ผู้ที่จัดสรรทรัพยากรเพื่อซื้อหลักทรัพย์ อาทิ หุ้นสหรัฐ หุ้นไทย หุ้นกู้ กองทุนรวม และทองคำ โดยมีเป้าหมายเพื่อสร้างผลกำไรในอนาคต

1.6.3 ทองคำ คือ กองทุนรวมที่มีนโยบายการลงทุนในทองคำ โดยการเคลื่อนไหวของมูลค่าหน่วยลงทุนจะเป็นไปตามการเคลื่อนไหวของราคาทองคำในตลาดโลก

**1.7 ประโยชน์ที่คาดว่าจะได้รับ**

1.7.1 เพื่อทราบถึงปัจจัยด้านประชากรศาสตร์มีอิทธิพลกับการตัดสินใจใช้บริการแอปพลิเคชัน Dime

1.7.2 เพื่อทราบถึงปัจจัยการยอมรับเทคโนโลยีมีอิทธิพลกับการตัดสินใจใช้บริการแอปพลิเคชัน Dime

1.7.3 เพื่อทราบถึงปัจจัยการรับรู้ความเสี่ยงมีอิทธิพลกับการตัดสินใจใช้บริการแอปพลิเคชัน Dime